***HAJDÚSZOBOSZLÓI GAZDASÁGI SZOLGÁLTATÓ INTÉZMÉNY***

***4200 Hajdúszoboszló, Rákóczi út 58-64.***

 ***Tel.:52-273-135***

 ***Email:hgszi@hgszi.hu***



|  |
| --- |
|  |

**BESZÁMOLÓ**

**A gyermekétkeztetési feladatok 2021. évi ellátásáról**

**Tisztelt Képviselő-testület!**

**Tisztelt Bizottság!**

A Hajdúszoboszlói Gazdasági Szolgáltató Intézmény beszámolója a gyermekétkeztetési feladat ellátását és a feladat ellátásának személyi és tárgyi feltételeit mutatja be.

**Közétkeztetés**

Az 1997. évi XXXI. törvény a gyermekek védelméről és a gyámügyi igazgatásról a következőket mondja ki

„18. §[126](http://njt.hu/cgi_bin/njt_doc.cgi?docid=29687.331680" \l "foot126) (1)[127](http://njt.hu/cgi_bin/njt_doc.cgi?docid=29687.331680" \l "foot127) A jogosult gyermek számára

(1a)[130](http://njt.hu/cgi_bin/njt_doc.cgi?docid=29687.331680" \l "foot130) A **települési önkormányzat** vagy a fenntartó az e törvényben meghatározott módon, természetbeni ellátásként biztosítja a **gyermekétkeztetést**.”

Hajdúszoboszló város közétkeztetési és szociális étkeztetési feladatait 6 saját főzőkonyhával és vásárolt élelmezés útján látja el.

Saját főzőkonyha biztosítja az ellátást:

* Hajdúszoboszlói Gyermeksziget Bölcsőde bölcsödébe járó gyermekek részére
* Thököly Imre Két Tanítási Nyelvű Általános Iskola,
* Hajdúszoboszlói Bárdos Lajos Általános Iskola,
* Pávai Vajna Ferenc Általános Iskola,
* Szép Ernő Kollégium tanulóinak
* Éltes Mátyás Általános Iskola és Kollégium, EGYMI tanulóinak
* Hajdúszoboszlói Egyesített Óvodába járó gyermekeknek a HGSZI működtetésében.

***Hajdúszoboszlói Gyermeksziget Bölcsőde***

A bölcsőde közfeladata a Gyvt. 41-42. §-ai szerinti személyes gondoskodást nyújtó gyermekjóléti alapellátás keretében gyermekek napközbeni ellátásának biztosítása, bölcsődei ellátása.

Gyermekétkeztetés keretében napi négyszeri étkezés biztosítása egy főétkezés (ebéd) és három kisétkezés (reggeli, tízórai, uzsonna) keretein belül történik a közétkeztetési rendeletnek megfelelően.

*Konyha szakfeladaton foglalkoztatottak száma: 5 fő az alábbi megoszlásban:*

* 1 fő élelmezésvezető
* 4 fő konyhai dolgozó (1 fő szakács, 1 fő raktáros-kézilány, 2 fő kézilány)

A konyhán a szakácsnő gyermekvárása miatt volt változás, ismét új szakácsunk lett, ami szintén felborította a megszokott rendet.

A szakács pozícióban lévő többszöri személyi változás komolyan megnehezítette a konyha működését, bár eddig sikerült kisebb-nagyobb nehézségekkel megoldani a helyzeteket. Mindenképpen jó lenne, ha 2 konyhai dolgozó is rendelkezne szakács végzettséggel, így a szabadságolás vagy táppénz miatti hiányzás alatti helyettesítés is megoldódna.

A konyhai dolgozók szervezett higiéniai oktatása ez évben is megtörtént, kiemelt figyelemmel a pandémia okozta fertőzésveszélyre. Dolgozóinkat igyekszünk minél jobban elkülöníteni, és magas higiéniai szabályokat betartani, hogy a konyhára ne kerüljön be a covid vírus, mert a konyha lezárása, karanténba kerülése a kisgyermekellátásra komoly veszélyt jelentene.

Az étkezésért fizetendő térítési díjat rendelet szabályozza, a jövedelmi viszonyok mellett jogosultsági tényező lehet az ingyenes gyermekétkeztetésre a rendszeres gyermekvédelmi kedvezmény, a 3 vagy több gyermek, tartósan beteg gyermek és/vagy testvére, nevelésbe vétel.

A Gyed Extra mellett többen még fizetnek, majd a gyermek két éves kora, a gyed lejárta után jogosultak lesznek az ingyenes étkezésre. Ez év közben a jövedelmi és egyéb, támogatásra való jogosultság függvényében változhat.

2021-ben átlagosan 13 fő fizetett az étkezésért.

Május 31-ei állapot:

|  |  |  |
| --- | --- | --- |
| Fizetős | ingyenesen étkezők | összesen |
| rgyvk | tartósan beteg | 3 vagy több gyermek | nevelésbe vett | jövedelem alapján |
| 13 fő | 2 fő | 1 fő | 13 fő |  | 61 fő | 90 fő |
| **ö: 13 fő** | **ö: 77 fő** | **90 fő** |

2018 szeptemberétől bölcsődénkben a speciális, valamely ételallergia miatti gyermekek diétás étkezését is megoldjuk saját konyhánkon, a gluténmentes kivételével. Megbízott dietetikus az élelmezésvezető által elkészített heti étlapot a megfelelő diétára átírja, az alapanyagok tekintetében kiveszi a nem megfelelőeket, és azokat mással helyettesíti. A konyhában elkülönített részen tároljuk az edényeket, és az étel elkészítése, a tálalása is külön történik. A tavalyi évben 3 fő ételallergiás gyermeket láttunk el, közülük egy fő többféle élelmiszerre érzékeny, így élelmezése nagy odafigyelést kíván.

Sajnos a sok betegség, karantén az étkezési normatíva mutatóra rossz hatással volt.

Nagy nehézséget okoz az is, hogy nem lehet normát emelni, miközben az élelmiszerárak komoly növekedést mutatnak az elmúlt két évben, viszont ennek fedezete a központi költségvetésből nem biztosított. Szükség lenne a norma komoly emelésére a továbbiakban.

2022 nyarán a bölcsőde főzőkonyhája teljes felújításon esik majd át.

***Hajdúszoboszlói Gazdasági Szolgáltató Intézmény***

Az intézmény közétkeztetési és szociális étkeztetési feladatokat 5 saját főzőkonyhával és vásárolt élelmezés útján látta el

Naponta háromszori étkezést biztosítunk az azt igénylő általános iskolai tanulóknak és óvodásoknak, a középiskolai korosztálynak déli meleg főétkezést, valamint a város kollégistáinak napi ellátását. A konyhák szabad kapacitását kihasználva biztosítjuk a munkahelyi étkezést és a vendég étkezők kiszolgálását.

Az étkezés igénybevétele szolgáltatási szerződés megkötésével kezdődik, a szülők ekkor nyilatkoznak a normatív kedvezmények igénybevételéről való jogosultságukról is. A szerződések és nyilatkozatok szülőkhöz való eljuttatásában segítségünkre vannak az oktatási intézmények. Minden évben részt veszünk a leendő első osztályosok szülői értekezletén, ahol tájékoztatjuk a szülőket az étkezés igénybevételének lehetőségéről és feltételeiről. 2021 évben ismételten megtartásra kerülhettek ezek a szülői értekezletek

Az ételek elfogyasztására az iskolák tekintetében a konyhákhoz tartozó ebédlőkben van lehetőség, 1130-tól 1430-óráig terjedő időszakban. Az óvodások ellátása a főzőkonyháról kiszállítással történik, a működési engedélyekben meghatározott előírások szerint. Minden konyha rendelkezik Működési Engedéllyel. Ebben az évben a konyhák felülvizsgálatát követően új HACCP kézikönyvek készültek. A dolgozók oktatására és vizsgáztatására szeptember hónapban sor került. A minden konyhára kiterjedő Élelmezési Szabályzat felülvizsgálata megtörtént.

A konyhákat a 37/2014. (IV.30.) EMMI rendelet a közétkeztetésre vonatkozó táplálkozás – egészségügyi előírásokról vonatkozó szabályok szerint üzemeltetjük.

* A fenti jogszabály előírásainak figyelembevételével kerül kialakításra az étlap. Az iskolákban az ebéd megegyezik, a tízórai és uzsonna lehet eltérő. (Helyi sajátosságok, gyermek vélemények figyelembevétele). A járványhelyzetre tekintettel az uzsonna és tízórai étkezéseket az iskolák igényeinek megfelelően alakítottuk ki. (Kevesebb kenőlékes kenyér, több darabos pékáru, inkább dobozos ivólevek, tejtermékek kerültek az étlapra.).
* Nyersanyag – kiszabati ív vezetése. Egy napra vonatkozóan az étkezést igénybevevők életkora és száma alapján meghatározott adagszámban elkészítendő ételek előállításához szükséges nyersanyagok pontosan meg vannak nevezve, valamint a mennyiségük is.
* Az ellátás során a jogszabályi követelmények betartásra kerülnek. Korcsoportonként figyeljük az energiatartalmat, amely egész napos ellátásnál 100 %, háromszori étkezés esetén 65 %, ebédnél pedig 35 %.
* Az ételek korcsoportonkénti adagolását az előírásnak megfelelően a szakácsok végzik.
* Minden intézményben jól látható helyre kihelyezésre kerülnek az étlapok, illetve az iskolák honlapjára is feltöltésre kerülnek.
* A rendelet 7 §. –a szerint naponta biztosítjuk az előírt élelmiszereket. (pld. napi háromszori étkezés szolgáltatása esetén egy főre biztosítandó legalább két adag zöldség – ide nem értve a burgonyát – vagy gyümölcs, ezekből legalább egy adag nyers formában, két adag gabona alapú élelmiszer, melyből legalább egy adagnak teljes kiőrlésűnek kell lennie. Napi egyszeri étkezés szolgáltatása esetén egy főre biztosítandó legalább egy adag zöldség – ide nem értve a burgonyát – vagy gyümölcs, a tíz élelmezési nap átlagában legalább három alkalommal nyers formában.).
* Betartjuk a 8.§.-ban előírt felhasználási előírásokat és tilalmakat az egyes élelmiszerek és ételek vonatkozásában. (pld. a 3 év alatti korcsoport részére 2,8 % vagy az alatti zsírtartalmú tej biztosítandó. Az italként kínált tej hozzáadott cukrot nem tartalmazhat stb.).
* Az orvosi szakvéleménnyel igazolt speciális étkezési igényeket vásárolt élelmezés útján tudja biztosítani az Önkormányzat, jelenleg 10 fő óvodáskorú és 1 fő általános iskolás veszi igénybe ezt a lehetőséget. A speciális személyre szabott étel egyszer használatos névvel ellátott edényekben Debrecenből a Klinika konyhájáról saját gépjárművel kerül kiszállításra. A speciális ételek elkülönített tárolása és kitálalása megoldott.

2020. év február hónapjától a jogszabálynak megfelelő feltételek kialakításával biztosítani tudjuk a speciális étkezést igénylők kisétkezését az Óvoda konyháról. A feladat ellátásához a jogszabályi követelményeket betartva szerződéssel dietetikust alkalmazunk. 2021. évben a kisétkezéseket az iskolás korosztályból 1 fő az óvodásból 4-10 fő vette igénybe.

**Étkeztetés alakulása 2021. évben**

A HGSZI konyháin étkezést igénybe vevők 2021. évi megoszlását az alábbi grafikon mutatja.

Az ábra jól mutatja, hogy intézményünk étkeztetési feladatainak túlnyomó részét, 90%-át a közétkeztetési feladatok ellátása és a szociális étkeztetés teszi ki.

Az alábbi táblázat mutatja a napi étkeztetett gyermek létszám alakulását a tervezethez képest.

|  |  |  |  |  |
| --- | --- | --- | --- | --- |
| ***Korosztály*** | ***100%-os normatív támogatás (fő)*** | ***50 %-os normatív támogatás (fő)*** | ***Nincs támogatás (fő)*** | ***Összesen (fő)*** |
|  | ***2021. terv*** | ***2021. tény*** | ***2021. terv*** | ***2021. tény*** | ***2021. terv*** | ***2021. tény*** | ***2021. terv*** | ***2021. tény*** |
| ***Óvoda*** |  ***547*** |  ***461*** |  |  |  ***51*** |  ***43*** |  ***598*** |  ***504*** |
| ***Általános iskola*** |  ***158*** |  ***144*** |  ***271*** |  ***240*** |  ***536*** |  ***457*** |  ***965*** |  ***841*** |
| ***Középiskola*** |  ***4*** |  ***4*** |  ***30*** |  ***30*** |  ***66*** |  ***53*** |  ***100*** |  ***87*** |
| ***Kollégista*** |  ***21*** |  ***7*** |  ***41*** |  ***18*** |  ***41*** |  ***14*** |  ***103*** |  ***39*** |
| ***Összesen*** |  ***730*** |  ***616*** |  ***342*** |  ***288*** |  ***694*** |  ***567*** |  ***1766*** |  ***1471*** |

(A táblázat adatai átlagos létszám adatok – összes kiszolgált adag osztva normatívában meghatározott étkezési nappal.)

Az alábbi táblázat összevontan, mutatja a támogatások alakulását.

A gyermekétkezésben résztvevők számának alakulását korcsoportonként, konyhánként és kedvezmény típusonként 2019- 2021. szeptemberi tényleges létszám (fő) szerint az alábbi táblázat tartalmazza.

|  |  |  |  |  |
| --- | --- | --- | --- | --- |
| **Megnevezés** | **100%-ban támogatott** | **50%-ban támogatott** | **Nem támogatott** | **Összesen** |
| **2019** | **2020** | **2021** | **2019** | **2020** | **2021** | **2019** | **2020** | **2021** | **2019** | **2020** | **2021** |
| **Óvodák** | 694 | 649 | 666 |   |   |  | 71 | 64 | 83 | 765 | 736 | 749 |
| **Általános Iskolák:** |   |   |  |   |   |  |   |   |  |   |   |  |
| **Bárdos**  |   |   |  |   |   |  |   |   |  |   |   |  |
|  1-4 évfolyam | 14 | 17 | 18 | 57 | 60 | 67 | 121 | 124 | 146 | 192 | 201 | 231 |
|  5-8 évfolyam | 13 | 11 | 14 | 55 | 46 | 47 | 67 | 86 | 97 | 135 | 143 | 158 |
|  középiskolás |   |   |  | 12 | 10 | 1 | 10 | 7 | 5 | 22 | 17 | 6 |
| **Pávai** |   |   |  |   |   |  |   |   |  |   |   |  |
|  1-4 évfolyam | 36 | 38 | 40 | 39 | 44 | 45 | 39 | 37 | 45 | 114 | 119 | 130 |
|  5-8 évfolyam | 42 | 43 | 48 | 35 | 36 | 33 | 28 | 28 | 29 | 105 | 107 | 110 |
|  középiskolás |   |   |  |   |   1 | 3 | 11 | 9 | 7 | 11 | 10 | 10 |
| **Thököly** |   |   |  |   |   |  |   |   |  |   |   |  |
|  1-4 évfolyam | 5 | 7 | 10 | 43 | 58 | 50 | 178 | 162 | 195 | 224 | 227 | 255 |
|  5-8 évfolyam | 11 | 7 | 8 | 38 | 3 | 40 | 117 | 103 | 114 | 166 | 113 | 162 |
|  középiskolás |   |   |  | 7 | 6 | 4 | 15 | 18 | 15 | 22 | 24 | 19 |
| **Kollégium** |   |   |  |   |   |  |   |   |  |   |   |  |
|  Kollégista |   |   5 | 3 | 60 | 57 | 42 | 43 | 42 | 34 | 103 | 104 | 79 |
|  Középiskolás |   |   15 | 3 | 17 | 22 | 16 | 33 | 39 | 36 | 50 | 76 | 55 |
| **Éltes**  |   |   |  |   |   |  |   |   |  |   |   |  |
|  Kollégista | 18 | 11 | 8 |  4 |  3 | 5 |   |   |  | 22 | 14 | 13 |
|  Általános iskolás | 34 | 26 | 19 |  13 |  18 | 20 |   |   |  | 47 | 44 | 39 |

**2021. évi normatíva elszámolás létszámadatok (tény)**

**fő**



A táblázatok adataiból látszik, hogy a tervezetthez képest 16,7%-kal csökkent a normatíva elszámolásban étkezők száma. A csökkenés oka a bevezetésre kerülő online oktatás.

Az étkezők átlagos létszámából 41,8 % a 100%-os normatív támogatásban, 19,6% az 50%-os támogatásban részesül, és 38,6% nem részesül támogatásban.

**Térítési díj**

A gyermekvédelmi törvényben megfogalmazottak alapján az étkezésért fizetendő térítési díj az Önkormányzat által megállapított nyersanyagnorma összege áfával növelve. Térítési díj emelés kezdeményezésére a 2020 évi kedvező közbeszerzés következtében nem volt szükség. A szülők a Gyvt 21/B §-ban meghatározott kedvezményeket vehetik igénybe a 238/2011. (XII.29.) kormányrendelet 6-os vagy 8-as mellékletének kitöltésével.

|  |
| --- |
| **Térítési díj (nyersanyagnorma) összege 2021. évben** |
|  |  |  | Ft |
| **Intézmény** | **Napi ellátási díj** |
| **alap** | **áfa** | **összesen** |
| Bölcsőde | 408 | 110 | 518 |
| Óvoda | 446 | 121 | 567 |
| Általános iskola |  |  |  |
| 1-4 osztály | 470 | 127 | 597 |
| 5-8 osztály | 494 | 133 | 627 |
| Középiskola | 342 | 92 | 434 |
| Kollégium | 762 | 206 | 968 |
| Speciális étkezés |  |  |  |
| Óvoda | 465 | 126 | 591 |
| 1-4 osztály | 611 | 165 | 776 |
| Éltes M. iskola | 662 | 178 | 841 |

A térítési díjak megfizetése a szülő választása alapján átutalással vagy készpénzben történhet. A pandémiás helyzetre való tekintettel a térítési díj befizetésével kapcsolatban a szülők figyelmébe ajánlottuk, hogy a banki átutalás lehetőségét válasszák kerülve a készpénzzel történő fizetést. A közoktatási intézményekbe való belépés szigorítása miatt is sok szülő választotta az átutalással történő fizetést.

Az étkezés lemondására tárgynapot megelőző nap 11 óráig van lehetőség az élelmezés vezetőknél. A fizetési morál jónak mondható, bár vannak olyan szülők, akiket rendszeresen keresnünk kell a térítési díj rendezése ügyében. A Szolgáltatási szerződés a következőket tartalmazza:

***Az étkezési térítési díj tárgyhónapban esedékes az előre közzétett napokon. Ha legkésőbb a pótbefizetés napjáig nem kerül sor a díj megfizetésére, étkezést a következő hónapban nem tudunk biztosítani mindaddig, míg a térítési díj befizetése meg nem történik.***

A fentiek ellenére is megkeressük a szülőket és felhívjuk figyelmüket a fizetési határidő betartására, akiket nem tudunk a megadott telefonszámon elérni azokat tértivevényes levélben szólítjuk fel a díj megfizetésére, ha a szülő megkeresi intézményünket lehetőséget biztosítunk fizetési határidő meghosszabbítására vagy részletfizetésre.

Behajthatatlan követelés 2021. évben 26 349 Ft összegben került leírásra.

2021. évben a tervezett ellátási díj bevétel 73 524 441,- Ft a módosított előirányzat 58 894 692,- Ft, a tényleges bevétel 58 512 667,- Ft volt. A bevételek teljesülése 10%-os emelkedést mutat az előző évihez képest, mivel a COVID járvány még ebben az évben is éreztette hatását. A jelenléti oktatás szüneteltetése jelentősen befolyásolta a bevételeinket Az eredeti előirányzathoz képest 79%-ban teljesült az elvárt bevételt.

**Térítési díj bevételek (gyermekétkezés) konyhánkénti összesítése 2021.**

 adatok Ft-ban

|  |  |  |  |  |  |  |  |
| --- | --- | --- | --- | --- | --- | --- | --- |
| **Megnevezés** | **Bárdos konyha** | **Gönczy konyha** | **Pávai konyha** | **Thököly konyha** | **Óvoda konyha** | **Szép E. konyha** | **Éltes M. Ált. Isk.** |
| **Önkormányzati támogatott** | 533 963 |  | 707 800 | 385 483 |  | 17 934 | 60 226 |
| **1-4 osztály** | 11 164 558 |  | 4 186 544 | 14 445 436 |  |  |  |
| **5-8 osztály** | 6 371 202 |  | 2 321 099 | 6 783 871 |  |  |  |
| **Gimnázium** | 768 731 |  | 355 913 | 887 552 |  | 382 740 |  |
| **Szakiskola** | 139 427 |  |  |  |  | 38 446 |  |
| **Szakközépiskola** |  |  |  | 179 406 |  | 1 498 214 |  |
| **Speciális Étk.** | 15 590 |  |  | 54 892 |  |  |  |
| **Kollégista** |  |  |  |  |  | 3 259 997 |  |
| **Óvodai étkezés** |  |  |  |  | 4 116 706 |  |  |
| **Éltes M. Ált. Isk. étk. 1-8 osztály** |  |  |  |  |  |  | 583 437 |
| **Éltes M. Ált. Isk. étk. Kollégium** |  |  |  |  |  |  | 167 059 |
| **Összesen:** | **18 993 471**  |  **-**  | **7 571 356**  | **22 736 640**  | **4 116 706**  | **5 197 331**  | **810 722**  |

Az alábbi grafikonok a konyhák étkeztetéssel kapcsolatos **összes** bevételének megoszlását mutatják.

**Gyermekétkeztetéssel kapcsolatos kiadások**

A gyermekétkeztetési feladat finanszírozása az intézmény költségvetésében betervezett saját bevételből és önkormányzati támogatásból történik. A tervezetten felül realizálódó többletbevétel vagy élelmiszer kiadás megtakarítás a pénzmaradvány elszámolásakor az Önkormányzat Költségvetési rendeletében meghatározottak szerint elvonásra kerül.

Az alábbi táblázat és grafikonok mutatják a „Gyermekétkeztetés köznevelési intézményekben” COFOG-ra elszámolt kiadások alakulását.

Gyermekétkeztetési kiadások alakulása:

 adatok Ft-ban

|  |  |  |  |  |
| --- | --- | --- | --- | --- |
| Kiemelt előirányzat  | **2018.** | **2019.** | **2020.** | **2021** |
| Személyi juttatások | 123 170 266 | 132 237 266 | 130 028 966 | 123 127 554 |
| Járulék | 25 582 549 | 26 077 478 | 22 176 983 | 19 175 156 |
| Dologi kiadások | 250 219 179 | 258 065 439 | 188 320 486 | 203 908 726 |
| Felhalmozás | 5 271 913 | 5 206 075 | 6 589 383 | 5 589 504 |
| Felújítás | 3 304 418 | 15 561 666 | 3 034 201 | 11 795 883  |
| **Összesen** | **407 548 325** | **437 147 924** | **350 150 019** | **363 596 823** |

A személyi juttatások kiadásai a minimálbér és a garantált bérminimum emelkedésének köszönhetően emelkedtek, a Gönczy konyha átadása miatt azonban 8,5 fő bérkiesésének következtében a személyi juttatások csökkenést mutatnak (amely látható volt már 2020.évben is, bár erre az évre csak az iskolai időszak második fele vonatkozott).

A pótlékoktól eltekintve minden dolgozó bére a minimálbér vagy a garantált bérminimum.

A járulékok változásának oka a szociális hozzájárulási adó ismételt csökkentése.

A dologi kiadásokat már a Gönczy konyhára eső kiadások nélkül terveztük. Az év folyamán a vírushelyzet alakulásának következményeként az önkormányzati támogatásunk terhére csökkent elsősorban az élelmiszer, a vásárolt élelmezés előirányzat, valamint a karbantartás előirányzat. Év végén a megfőzött ételadagok számának figyelembevételével, a bevételi előirányzataink csökkentése mellett felhasznált élelmiszer nyersanyag előirányzatot ismételten csökkentettük.

Az élelmiszer alapanyag beszerzésre kiírt közbeszerzési eljárás lebonyolítási díja, a működési kiadások növekedése mutatkozik a dologi kiadások emelkedésének összegében. Novemberben, az Éltes tálaló-konyha működésének beindításához szükséges eszközöket beszereztük, és a szükséges karbantartási feladatok elvégeztettük.

A felhalmozási kiadások a biztonságos ellátáshoz szükséges felszerelések pótlását, cseréjét tükrözik. Kiadásainkat a dologi előirányzatokból történő átcsoportosítással tudtuk fedezni.

2021-ben megvalósult önkormányzati támogatásból a Pávai konyha elektromos rendszerének felújítása, valamint az óvoda konyha elektromos kapacitásának bővítése.

Konyháinkon a szükséges javításokat saját karbantartóinkkal, speciális képzettséget igénylő munkákat külső vállalkozók bevonásával valósítottuk meg.

Megtörténtek a jogszabályokban előírt felülvizsgálatok, szükséges karbantartási munkák:

* + konyhai szellőző rendszerek tisztítása
	+ rovarirtások.

**Élelmiszer alapanyag beszerzés**

Az étkeztetés biztosításához szükséges nyersanyagokat a közbeszerzési eljárás eredményeként megkötött szerződések alapján szereztük be 12 partnertől. A kenyér pékáruk és a speciális élelmiszerek beszerzésére kiírt pályázat eredménytelen volt, e termékeket két beszállítótól vásároljuk meg.

Beszállító partnereinkkel az együttműködés megfelelő, a szerződések betartásával történik. Sajnos előfordul, hogy a beszállítóink a fellépő áruhiány miatt nem tudják a megrendelt terméket biztosítani, ilyenkor a szerződésben foglaltak szerint helyettesítő terméket ajánlanak, mely néha az étlap módosítását is szükségessé teszi.

Beszállító partnereink éltek a szerződésben foglalt ármódosítás lehetőségével, így 2021 októberében 11 szerződéssel kapcsolatban nyújtottak be áremelési igényt a Kbt.141§. (1) bekezdése alapján, a módosított szerződések 2022 január 1-től érvényesek.

Az áremelkedés indokai a forint/euro árfolyam változás, üzemanyagárak jelentős emelkedése, beszerzési árak jelentős emelkedése, energiaköltségek megemelkedése, csomagolóanyagok költségeinek emelkedése, bérköltségek jelentős emelkedése voltak. Az alapanyag árak a 2020-as eredeti szerződésekhez képes átlagosan 9,9%-kal emelkedtek. Sajnos a gazdasági - és háborús helyzet következtében 2022-ben már aláírásra került a Kbt. 141. § (4) bekezdés alapján módosított szerződés, amely átlagosan további 26 %-os emelés (termék csoportonként eltérően 11 és 37 % közötti) a nyersanyag árak tekintetében, mely várhatóan az élelmiszerkiadásokra tervezett előirányzatunk emelését fogja jelenteni.

**Pandémia hatásai**

Intézményünk 2021. évi munkáját a pandémiás helyzet alakulása jelentős mértékben befolyásolta.

2020. november 11-től a középiskolások online oktatásra álltak át. Az előírásoknak megfelelően biztosítottuk azt igénylőknek az étkezést (ételhordóban elvitelre).

2021. március 8-tól az óvodákban ügyelet volt, az általános iskolák pedig szintén online oktatásra álltak át. Kérésre az étkezést saját ételhordóban történő elvitellel biztosítottuk a szolgáltatási szerződésben igényeltek szerint (háromszori étkezés, kétszeri étkezés, csak ebéd). Az iskolák és az óvoda igényeihez igazodva próbáltuk a tízórait és uzsonnát darabos, könnyen csomagolható formában megoldani. Az Éltes Mátyás Általános Iskolába járó gyermekek ellátását a felmerülő igénynek megfelelően a Pávai Vajna Ferenc Általános Iskolában működő konyhánkról biztosítottuk. Ebben az időszakban minden konyhánk működött, így csökkenteni tudtuk a személyes találkozásokat. Naponta átlagosan 530 fő gyermek és 510 fő felnőtt étkezését biztosítottuk.

Előírásoknak megfelelően igénylés esetén biztosítottuk a Hajdúszoboszlón élő, de nem helyben tanulók részére is az étkezés lehetőségét.

A középiskolások 2021. május 10-től vehettek részt jelenléti oktatásban, így a Szép Ernő Kollégiumba is ekkor költözhettek vissza a gyermekek. A több mint 4 hónapos kiesés miatt, és a folyamatos osztály és csoport karanténok miatt a kollégisták átlagos, éves létszáma jelentősen lecsökkent a tervhez képest.

Az általános iskolás és az óvodás korosztályban nem csökkent olyan nagymértékben a létszám, mint a kollégistáknál, mert a szülők éltek azzal a lehetőséggel, hogy elvigyék a megrendelt étkezést.

2021. június 16-29-ig szülő kérelmére az iskolák ellátták a gyermekek felügyeletét, intézményünk az önkormányzat határozatának megfelelően biztosította az étkezést. (Minden kedvezményt figyelembe vettünk.)

A legnagyobb odafigyelés ellenére a konyhai dolgozókat is elérte a járvány. A legsúlyosabb helyzetet jelentette, hogy április 27-től május 01-ig egyik konyhánk dolgozói covid19 fertőzés miatt karanténba kerültek, a konyhát fertőtlenítettük és dolgozók átcsoportosításával biztosítottuk az ellátást.

Összességében elmondhatjuk, hogy a rendkívüli helyzetben biztonságosan tudtuk a gyermekek ellátását biztosítani, mindig alkalmazkodva az aktuális előírásokhoz és az oktatási intézmények igényeihez. *A pandémia idején végzett munkáját az intézmény minden dolgozójának köszönöm.*

**Szünidei étkezés**

2021. évben szünidei gyermekétkeztetést intézményünk konyháiról biztosítottuk. Az étkezést két konyháról saját ételhordóban volt lehetősége elvinni az arra jogosultaknak. A Hajdúszoboszlói Gyermeksziget Bölcsődében és a Hajdúszoboszlói Egyesített Óvodában volt nyári zárás, így az ezekbe az intézményekbe járó szünidei étkezésre jogosult gyermekek ebben az időszakban vehették igénybe a szünidei étkezést.

***Szünidei étkezést igénybe vevők létszáma***

|  |  |  |  |
| --- | --- | --- | --- |
| **Megnevezés** | **Ellátási napok száma** | **Étkezést igénylő fő (átlagos létszám)** | **Kiszolgált adag** |
| Tavaszi szünet2021.04.01.-06. | 2 | 73 | 146 |
| Nyári szünet2021.06.16.-08.31. | 54 | 77 | 4132 |
| Őszi szünet2021.10.25.-29. | 5 | 70 | 350 |
| Téli szünet2021.12.22.-2021.12.31. | 7 | 80 | 563 |

**Nyári napközis tábor**

2021. évben az Önkormányzat által szervezet nyári napközis táborban résztvevő gyermekek részére a HGSZI biztosította a déli meleg főétkezést a tábor helyén a Bárdos Lajos Általános Iskolában működő konyhán.

A tábort igénybevevők az elmúlt évek gyakorlata szerint az étkezésért a tanítási időre meghatározott norma szerint térítési díjakat fizették a kedvezmények figyelembevételével. A kedvezményes étkezés értéke 133.500 Ft.

A tábort naponta átlagosan 34 gyermek látogatta, amely összesen 1342 kiszolgált adagot jelent.

Kedvezményesen kiszolgált adag:

* 100 % támogatás 260 adag
* 50 % támogatás 192 adag

**Személyi és tárgyi feltételek**

Az élelmezési csoportot az élelmezési csoportvezető irányítja. A központi irodában dolgozik még egy fő pénztáros, aki a térítési díjak nyilvántartását és beszedését végzi a Szép Ernő Kollégiumban és az Éltes Mátyás Általános Iskola és Kollégium, EGYMI-ben.

***Gönczy P. utca 15.:*** ez a konyha biztosítja a Szép Ernő Középiskolai Kollégium lakóinak és a városban található három középiskola diákjainak ellátását. A konyhán két műszakban történik a főzés, mivel a város erről a konyháról oldja meg a szociális étkeztetési feladatokat, ez azt is jelenti, hogy ez a konyha az év minden napján működik. Hétvégén és ünnepnapokon csak délelőttös műszak van (műszak beosztás: 5 -13:20 és 12 – 20:20). A konyha működési engedélye 700 adagról szól, naponta maximum 600 adag étel készül. A kollégium lakói napi háromszori étkezésben részesülnek, a szakmai gyakorlat időpontjai miatt az előírásokat is betartva három óráig ebédelhetnek a tanulók.

A tavaszi-őszi és téli szünetben ezen a konyhán történik a szünidei étkeztetésre jogosult gyermekek részére a főzés és az ételosztás, nyári szünetben pedig csak az étel kiosztása.

Ez év novemberétől ebből a konyhából látjuk el az Éltes Mátyás Ált. Isk. kollégistáit reggeli és vacsora vonatkozásában.

*Személyi állomány:* engedélyezett álláshely 1 fő élelmezésvezető, 3 fő szakács, 8 fő konyhalány. A szakácsok közül egy fő mesterszakács két fő pedig diétás szakács végzettséggel is rendelkezik, egy konyhalánynak cukrász végzettsége van. 2021. év folyamán az élelmezésvezető nyugdíjba vonult, pótlását belső erőforrásokból oldottuk meg.

*Technikai feltételek:* a konyha elektromos hálózata elavult 2020. évben megtörtént a már meglévő tervek felülvizsgálata így a felújítás bármikor elvégezhető, amelyre nagyon nagy szükség lenne, a konyha megbízható és biztonságos működéséhez. A páraelszívó elavult, csak gravitációs levegőáramlás van.

A konyha a NÉBIH Közétkeztetés minősítése témában végzett 2020 évi ismételt minősítésének eredménye 81 % azaz jó.

***Arany J. utca 2.:*** ezen a konyhán történik a Bárdos Lajos Általános Iskola tanulóinak ellátása. Működési engedélyében napi kapacitása 600 főben van meghatározva, naponta 390 adag a főzött mennyiség.

*Személyi állomány:* engedélyezett álláshelye 9 fő, ebből 1 fő élelmezésvezető, 2 fő szakács, 6 fő konyhalány. Két fő rendelkezik szakács végzettséggel.

*Technikai feltételek:* a páraelszívás nem megoldott, és a konyhai nyílászárók is igen elavultak. A konyhához tartozó ebédlő PVC burkolat erősen kopott és balesetveszélyes.

A konyha a NÉBIH minősítő rendszerében a 2021 évi újraminősítés eredménye 87%-os azaz jó.

***Kölcsey utca 2-4.:*** ez a konyha biztosítja a Thököly Imre Két Tanítási Nyelvű Általános Iskola tanulóinak ellátását. Működési engedélyében meghatározott napi maximális adag szám 600, átlagosan 430 adag főzésére kerül sor naponta.

*Személyi állomány:* a feladatokat 9 fő látja el, 2 fő szakács, 1 fő élelmezés vezető, 6 fő konyhalány. Két dolgozónak szakács végzettsége van.

*Technikai feltételek:* a konyhán a páraelszívó elavult, a felújításhoz az előzetes tervek elkészültek. A melegen tartó pult cseréjére nagy szükség lenne, de elektromos kapacitás hiányába nem lehetséges. (Az oktatási intézménnyel közös az elektromos hálózat).

Az épület nyílászárói nagyon elavultak, huzatosak. 2021 évben a meglévő 7 nyílászáróból a főzőkonyha egyik ablakának és az élelmezésvezetői iroda ablakának cseréje történt meg.

A konyha a NÉBIH általi minősítési rendszerben a 2021 decemberi újraminősítése során 92 %-os azaz jeles eredményt ért el. Jelenleg a legmagasabb minősítéssel ez a konyha rendelkezik.

*„Örömmel tapasztaltuk, hogy a főzőkonyha működése élelmiszer-biztonsági, élelmiszer-higiéniai és élelmiszer-minőségi szempontból a korábbi audit tapasztalataihoz hasonlóan továbbra is áltag feletti.”*

***Hőforrás utca 143.:*** ezen a konyhán történik a Pávai Vajna Ferenc Általános Iskola tanulóinak ellátása. Működési engedélyében napi kapacitása 350 főben van meghatározva, naponta 280 adag a főzött mennyiség. A szünidőben rászoruló gyermekek részére biztosított étkeztetés lebonyolításánál tálaló konyhai feladatokat lát el.

*Személyi állomány:* a feladatokat 6 fő látja el, 2 fő szakács, 1 fő élelmezés vezető, 3 fő konyhalány. Két dolgozónak szakács végzettsége van.

*Technikai feltételek:* gravitációs levegőáramlás van. A konyhán központi felújítási keretből történt meg a baleset veszélyes elektromos hálózat teljes körű felújítása, ehhez a munkához kapcsolódva megtörtén a főzőtér fali csempéjének cseréje a konyha teljes festése. A konyhán megtörtént a főzőüst cseréje melyre támogatást 2020 évben kaptunk.

A szakemberek véleménye szerint az intézményben megnövekedett elektromos berendezések (iskola és konyha) szükséges lenne a kapacitásbővítésre.

A konyha a NÉBIH Közétkeztetés minősítése témában végzett 2020-es ellenőrzése során 87%-os jó minősítést kapott.

A fenti konyhákon a készletnyilvántartásra a Repetaprogramot alkalmazzuk.

***Rákóczi utca 21.:*** A konyha főzőkonyhaként üzemel, nincs ebédlője. A konyhán elkészített ételt két gépkocsival nyolc tagóvodába és az Éltes Mátyás Általános Iskola és Kollégium, EGYMI-be szállítják ki, naponta háromszor. Ez a konyha a város legnagyobb konyhája. Működési engedélye 1000 adagra szól. Napi átlagos főzési adagszám: 800.

Az óvodakonyhán készletnyilvántartásra a ”QBWinÉlelem” program szolgál. Az étkezők nyilvántartására a Menza6 program speciális változatát használjuk, az óvodákban történik a létszám rögzítése. Ez az adat feladás útján töltődik a központi programba, ahol elkészülnek a számlák.

*Személyi állomány:* a feladatokat 17,5 fő látja el, 2 fő szakács, 1 fő élelmezés vezető, 0,75 álláshely pénztáros-ügyintéző, 2 fő sofőr, 11 fő konyhalány, 0,75 álláshely mosodai alkalmazott.

*Technikai feltételek:*

A konyha teljes körűnek mondható (gépészet, burkolatok, festés) 2019 évi felújításához kapcsolódó garanciális javítás keretében kicserélésre került két helyiség padló burkolata. Az újonnan felújított területen sajnos továbbra is jelentkeznek a problémák. A konyha és az Aprónép Óvoda biztonságos működéséhez szükséges elektromos kapacitás bővítéshez EON által jóváhagyott munkálatok elvégzésre kerültek

A konyha NÉBIH általi minősítése 2020-ban történt meg eredménye 91%-os jeles.

Ételszállítást végző gépjárműveink fertőtlenítő mosása folyamatos, különös tekintettel a járványhelyzetre. Biztonságos közlekedés érdekében biztosítjuk a gépjárművek megfelelő műszaki állapotát, szükséges műszaki vizsgáztatások és javítások elvégzésre kerültek.

***Éltes Mátyás Általános Iskola és Kollégium, EGYMI***

Az intézmény tanulóinak étkeztetését intézményünk vásárolt élelmezés formájában biztosította. A szolgáltatást végző vállalkozás a Sörpark Kft. volt, aki 2021. szeptember 9-én adta át írásban a szerződés felmondását. A szerződés felmondási ideje 60 napban került rögzítésre, de célszerűnek láttuk az őszi szünet után első naptól ellátni a feladatot. 2021. november 2-től a gyermekek részére az ellátást saját főzőkonyháinkról, szállítási kapacitásaink átszervezésével biztosítjuk.

A 2020. évi gyermekétkeztetési feladatok ellátásáról szóló beszámolóban is jeleztük, hogy ennek a feladatnak az ellátását már felmértük. A feladatellátást a 2022-es költségvetésben terveztük volna, de a vállalkozó felmondásával ezt előbbre kellett hoznunk.

Az Éltes Mátyás Általános Iskola és Kollégium, EGYMI épülete és berendezései a Berettyóújfalui Tankerületi Központ vagyonkezelésében állnak. A konyha használatára bérleti szerződést kötöttünk.

A tálalókonyha átadás-átvétele 2021. október 26-án történt meg

Az átvétel a tervezeteken felül nem várt feladatok megoldását is eredményezte számunkra.

A tálalókonyhán található elavult eszközöket, berendezési tárgyakat nem vettük át, csak azokat, amelyek az épület tartozékát képezik, így 2 db főzőüstöt, 1 db főzőzsámolyt, 1 db nagykonyhai tűzhelyet, 1 db kétmedencés mosogatót, illetve az előírásoknak megfelelő működés biztosítása érdekében nélkülözhetetlen 2 db hűtőszekrényt, 6 db erősen elhasználódott lemezborítású asztalt és 4 db felújításra szoruló konyhai hokedlit. Az átvételt követően beépítettünk még 2 db nagykonyhai mosogatómedencét. Átvizsgáltattuk az elektromos és gázüzemű berendezéseket illetve a vízhálózatot és megvalósult a tisztasági takarítás és a téli szünetben a konyha festése is

Beszerzésre kerültek a különböző étkezésekhez kapcsolódó szállítóedények, badellák. A gyermekétkeztetés mai színvonalának megfelelően megvásárlásra kerültek különböző eszközök (evőeszközök, tálcák, tányérok, poharak, kancsók, merőkanalak, vágódeszkák stb.).

A tálalókonyhán történő megfelelő adagoláshoz szükséges nagykonyhai asztalok, polcrendszerek, hűtő, mikrohullámú sütő beszerzése megtörtént.

Az előírásoknak megfelelő HACCP kézikönyv elkészült.

Az Éltes Mátyás Iskolában a napi ötszöri ellátás megszervezése az életkori sajátosságok figyelembevétele mellett kell, hogy megvalósuljon. Intézményeinkben eddig az általános iskoláinkban és az óvodában napi háromszori, a kollégiumban reggeli, ebéd és vacsora étkeztetést biztosítottunk.

Az új feladat ellátási helyen az alábbiak szerint biztosítjuk az ellátást:

* a tízórait, ebédet és uzsonnát az óvoda konyháról szállítjuk,
* a reggelit és a vacsorát a Gönczy P. u. 15. szám alatt található főzőkonyhánkról biztosítjuk.

**Az elhasználódott javíthatatlan eszközeink pótlására, illetve az tálalókonyhára 2021. évben a konyhákra a következő eszközök kerültek beszerzésre:**

|  |  |  |
| --- | --- | --- |
| Telephely | Nagykonyhai eszközök | Egyéb konyhai eszközök |
| Gönczy Pál u. 15. Szép Ernő kollégium konyha | Gázüzemű főzőzsámoly 1 db |  |
| Arany János u. 2. sz. Bárdos konyha |  | Rozsdamentes hokedli 2 dbRozsdamentes asztal 2 db |
| Hőforrás 143. sz. Pávai konyha | Főzőüst 200 l-es 1 dbFagyasztóláda 392-literes 1 db | Rozsdamentes asztal 2 dbRozsdamentes hokedli 4 dbRozsdamentes polc 1 dbRozsdamentes tároló állvány 1 db |
| Kölcsey u. 2-4 sz. Thököly konyha | Tűzhely 1 dbGázüzemű főzőzsámoly 2 db  |  |
| Rákóczi u. 21. Óvoda konyha | Fagyasztó láda 392-literes 1 dbElektromos üzemű sütőkemence 1 db |  |
| Éltes Mátyás Általános Iskola (tálaló konyha) | Hűtőszekrény 1 db | Rozsdamentes tároló állvány 1dbBadellák 5 db |

A következő táblázat a konyhák műszaki ellátottságát mutatja be:

**Nagykonyhai berendezések állománya**



**Konyhai dolgozók életkor szerinti összetétele 2021. december 31-én**

Az előző évhez viszonyítva az átlagéletkor eltolódott a 46-50 éves korosztály javára.

**Konyhai dolgozók szakképzettség szerinti összetétele 2021. december 31-én**

A fenti táblázat mutatja, hogy a konyhai dolgozók iskolai végzettsége kielégítő.

Gyermekétkeztetési feladatainkat megfelelő szakképesítéssel rendelkező felkészült dolgozók végzik. Több dolgozónk már több mint 30 éve látja el feladatát magas színvonalon.

Intézményünk támogatja dolgozóink továbbképzését.

Ebben az évben a Gönczy P. u. 15. szám alatt működő konyha élelmezésvezetője vonult nyugdíjba, pótlását az előző években élelmezésvezetői szakképesítést szerző dolgozónkkal tudtuk biztosítani. Az óvodakonyhánkról nyugdíjba vonult a több mint 30 éve ott dolgozó szakácsnő, helyére a konyhán már hosszú évek óta konyhai kisegítőként foglalkoztatott, szakácsképesítéssel rendelkező dolgozó került megbízásra. A Pávai Vajna Ferenc Általános Iskolában működő konyhánkon dolgozó egyik szakácsnő felmondott, helyére a 2020-ban intézményünk támogatásával szakácsképesítést szerzett dolgozó került kinevezésre.

**Ellenőrzések**

Konyháinkat rendszeresen ellenőrzik belső ellenőreink és külső hatóságok is.

Belső ellenőrzés:

* a 2020. évi helyi önkormányzatok általános működéséhez és ágazati feladataihoz kapcsolódó támogatások és központosított előirányzatok elszámolásához az intézmény által teljesített adatszolgáltatás helyszíni ellenőrzése történt meg 2021. január hónapban. Az ellenőrzés megállapította, hogy az adatszolgáltatást megalapozó dokumentumok és analitikus nyilvántartások rendelkezésre álltak, az adatszolgáltatásban megadott adatok és az ellenőrzött adatok között eltérés nem volt.

A hatóságok idén is több esetben végeztek konyháinkon ellenőrzéseket.

* A Hajdú-Bihar Megyei Kormányhivatal Élelmiszerlánc-biztonsági Főosztálya tartott hatósági ellenőrzést 4 konyhán. Az ellenőrzések során feltárt hiányosságokat megszüntettük, hibákat javítottuk.
* A Nemzeti Élelmiszerlánc-biztonsági Hivatal ismételt minősítést tartott az alábbi konyháinkon:
	+ A Thököly Imre Általános Iskolában működő főzőkonyhánk 92%-os minősítést ért el,
	+ A Bárdos Lajos Általános Iskolában működő konyha minősítési eredménye 87 %.

**Étkezéssel kapcsolatos észrevételek**

Gyermekétkeztetéssel kapcsolatban észrevétel nem érkezett intézményünkhöz.

*Intézményünk célja, hogy a törvényi előírások betartása mellett, tevékenységünket a szolgáltatásainkat igénybe vevők megelégedésére végezzük.*

Ennek érdekében a fogyasztók körében rendszeresen végzünk elégedettségi felmérést kérdőívek segítségével.

A kérdőívek kiértékelését követően az alábbi megállapítások szűrhetők le:

* A fogyasztók 64%-ka elégedett a menzával, 28%-ka közepesen elégedett.
* Az étlapot a válaszadók 78%-ka tartja változatosnak.
* A kérdőívekben a konyhai személyzet megjelenését, személyi higiéniáját, segítőkészséget is vizsgáltuk. A válaszadók nagy része teljes mértékben megelégedett a dolgozók és a környezet tisztaságával, illetve a konyhai alkalmazottakat kedveseknek, barátságosnak jellemezték.
* Arra a kérdésre, hogy miért ajánlaná a menzát másoknak a válaszadók többsége a „bőséges, ízletes és udvariasak a dolgozók” választ jelölték be.
* A gyermekek egészséges ételekkel való megismertetése, megszerettetése hosszú folyamat. A válaszokból kiderül, hogy például a brokkolit nem a kedvenc zöldségek közzé tartozik, de a csőben sült brokkolit már szívesebben elfogyasztják.
* Köretek közül nagy kedvencek a tészta félék, a burgonyapüré és a rizs, viszont nem kedvelik a kölest és a hajdinát.
* Főzelékek közül szívesebben fogyasztják a paradicsomos káposztafőzeléket, és a burgonya főzeléket, mint a zöldbab vagy a kelkáposzta főzeléket.
* Levesek közül a klasszikus menzás paradicsomleves az örök kedvenc, emellett a húslevest és a gyümölcslevest is szeretik a gyerekek.
* Az étkezők kivétel nélkül azt preferálják, hogy a konyhán csak friss alapanyagból, és csak kevés készétellel biztosítsuk az ételeket.

A 2021-es évben a kialakult rendkívüli változásokat figyelembe véve a gyermekétkeztetés folyamatosan, zökkenőmentesen biztosítva volt, a kialakult igényeknek megfelelően a szülők folyamatos tájékoztatása mellett.

Kérem a Tisztelt Képviselő- testületet intézményünk beszámolójának elfogadására.

Hajdúszoboszló, 2022. május 09.

 Nagyné Dede Adél sk.

 igazgató